## Zakon o dopunama Zakona o sudskim taksama

### NN 28/1992 (18.5.1992.), Zakon o dopunama Zakona o sudskim taksama

# SABOR REPUBLIKE HRVATSKE

Na temelju članka 89. Ustava Republike Hrvatske. a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o dopunama Zakona o sudskim taksama

Proglašavam Zakon o dopunama Zakona o sudskim taksama, kojeg je Sabor
Republike Hrvatske donio na skupnoj sjednici Društveno-političkog vijeća
8. svibnja 1992. Vijeća općina 8. svibnja 1992. i Vijeća udruženog rada
8. svibnja 1992.

Broj : PA4-37/ 1-92.

Zagreb, 13. svibnja 1992.

Predsjednik Republike Hrvatske

**dr. Franjo Tudman, v. r.**

---

## ZAKON

### o dopunama Zakona o sudskim taksama

Članak 1.

U Zakonu o sudskim taksama ("Narodne novine", br. 20/87.,
55/88., 13/89., 47/89., 11/90., 18/90., 9/91. i 53A/91.), u Taksenoj tarifi,
u Tar. br.15., točka 4. Napomene dopunjuje se i glasi: "4. Ne plaća
se taksa iz ovoga Tar. br. u stvarima navedenim u Napomeni 6. u točkama
3, 6, 7, 9,12, 13, 14. i 15. uz Tar. br.16." U Tar. br. 15. u Napomeni
iza točke 5. dodaje se nova točka 6. koja glasi: "6. Za podnesak kojim
se traži upis u zemljišnu knjigu uknjižbe ili predbilježbe što ih podnosi
osoba iz članka 6. Zakona o prodaji stanova na kojima postoji stanarsko
pravo ("Narodne novine", br. 27/91.), plaća se 10% takse propisane
ovim Tar. br."

Članak 2.

U Taksenoj tarifi, u Tar. br.16., u točki 6. Napomene dodaje se nova
točka 15. koja glasi: "15. Za upise izvršene u svrhu dobijanja bankarskog
kredita za izgradnju, rekonstrukciju ili adaptaciju objekta uništenog ili
oštećenog uslijed ratnog razaranja, te upise založnog prsva osnovanog temeljem
ugovora o bankarskom kreditu dobijenom za izgradnju, rekonstrukciju ili
adaptaciju objekta uništenog ili oštećenog uslijed ratnog razaranja."
U Tar. br. 16. u Napomeni iza točke 6. dodaju se nove točke 7. i 8. koje
glase: "7. Za uknjižbu ili predbilježbu prava vlasništva, osoba iz
članka 6. Zakona o prodaji stanova na kojima postoji stanarsko pravo ("Narodne
novine", br. 27/91), plaća se 10% takse propisane ovim Tar. br. 8.
Za upise (založno pravo, zabilježba i dr) izvršene u svrhu dobijanja bankarskog
kredita za izgradnju, rekonstrukciju ili adaptaciju objekata u poljoprivredi
kao i kredita za nabavu rasplodnog materijala u stočarstvu, opreme i druga
dugoročna ulaganja u oblasti poljoprivrede, stočarstva i ratarstva temeljem
ugovora o bankarskom kreditu, plaća se 10% takse propisane ovim Tar. br."

Članak 3.

U Taksenoj tarifi u Tar. br. 18. točka 3. Napomene dopunjuje se i glasi:
"3. Za izvatke iz zemljišnih knjiga koji se izdaju strankama radi
ostvarivanja prava na dječji dodatak ili radi ostvarivanja prava iz zdravstvenog,
invalidskog i mirovinskog osiguranja i socijalne pomoći, radi ostvarivanja
prava za dobijanje bankarskog kredita za izgradnju, rekonstrukciju ili
adaptaciju objekta uništenog ili oštećenog uslijed ratnog razaranja, te
osobama sa statusom izbjeglice ili prognanika, ne plaća se taksa prema
ovom Tar. br."

Članak 4.

Osoba iz članka 1. stavak 2. i članka 2. stavak 2. ovoga zakona koja
je platila taksu, ima pravo na povrat takse iznad iznosa propisanog ovim
zakonom. Zahtjev za povrat takse podnosi se u roku od 90 dana od dana stupanja
na snagu ovoga zakona.

Članak 5.

Ovaj zakon stupa na snagu osmoga dana od dana objave u "Narodnim
novinama".

Klasa : 412-03/91-01 /01

Zagreb, 8. svibnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević; dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 28/1992-676